procesaur/Wiki.mk huggingface dataset:
Киро Настески

Киро Љубев Настески ( во — во ) — македонски партизан, борец за слобода на Македонија и учесник во НОВ.
1 Животопис
По занимање бил земјоделец. Како симпатизер на народно ослободителното движење и определен за борба против окупаторот, во есента 1943 година, тој станал борец во Првата македонско-косовска бригада, заедно со својата сестра Мирка. Со Бригадата заминал во егејскиот дел на Македонија, и учествувал во Февруарскиот поход. По тешките борби кај Богомила, се одвоиле со дел од четата на Август и на враќање, биле фатени во селото Крапа и стрелани заедно со сестра му Мирка и други пет борци на 12 февруари 1944 година кај селото Барбарос.
2 Поврзано
* Мирка Настеска
* Масакр кај Барбарас
* Кичево и Кичевско во НОВ
3 Наводи
Главечкум (филм од 1999)

„Главечкум“ (англиски: ''Topsy-Turvy'') — британски филм од 1999 година, во режија на Мајк Ли (Mike Leigh), кој е автор и на сценариото. Главните улоги ги толкуваат: Џим Бродбент (Jim Broadbent), Алан Кордунер (Allan Corduner), Лесли Манвил (Lesley Manville) Тимоти Спол (Timothy Spall), Рон Кук (Ron Cook) и Декстер Флечер (Dexter Fletcher). Филмот не постигнал голем успех кај публиката, но бил добро прифатен од филмската критика и освоил бројни награди, меѓу кои и два „Оскара“: за најдобра костимографија и за најдобра шминка.
1 Синопсис
Дејствието на филмот се одвива во 1880-тите и ја опишува соработката на двајца познати автори на театарска музика, В. С. Гилберт (го игра Бродбент) и Артур Саливан (го игра Кордунер). Тие добиваат порачка за нова претстава, но меѓу нив се појавува несогласување во однос на музичкиот стил. Меѓутоа, тие ја надминуваат креативната криза и заедно ја создаваат музиката за успешната претстава „Микадо“.
Брзиномер

Брзиномер — мерен инструмент или уред за мерење брзина. Во патните и железничките возила, брзината на вртење на оската се мери со обртомер. Бродскиот брзиномер (понекогаш лог, според англиското име за парче дрво што би се фрлило во вода, па брзината на бродот се одредувала врз основа на времето потребно за да се помине растојанието од клунот до крмата) има различна структура, од едноставен до таков кој брзината ја мери со мерна винт потопен во вода, кој со вртење го регистрира растојанието поминато во одредено време или индуцира електричен напон, потоа врз основа на разликата помеѓу хидродинамичкиот и хидростатичкиот притисок и Доплеровиот ефект ја дава брзината. Брзината на воздухопловот се одредува од разликата помеѓу запирање (Питотова цевка) и статичкиот воздушен притисок измерен со помош на Прантлова цевка .
1 Обртомер
Обртомерот е мерен инструмент за мерење на брзината на вртење на оска, вратило или друго вртечко тело. Еден вид обртомер го мери електричниот напон произведен од електричен генератор приклучен на вратилото (тахогенератор), кој е размерен (пропорционален) со бројот на вртежи во минута. Вториот вид работи на начелото на вртложни струи, при што вртежен (ротирачки) постојан магнет покренува метална плоча придржувана од пружина, во која се произведува сила мерка на брзината на вртење. Денес преовладуваа дигиталните обртомери, кои ја мерат брзината на вртење со броење на магнетните или оптичките импулси произведени од уредот на вратилото при секој вртеж во единица време. Рачниот обртомер е дизајниран така што може да се потпре на оската, од која брзината на вртење се пренесува на мерниот инструмент преку тркалце. Вградените обртомери се користат за мерење на брзината на вртење на оските на електричните машини или моторите на возилата, или се дел од уредот за мерење на брзината на самото возило, па понекогаш обртомерот се идентификува со брзиномер. Обртомерите може да бидат механички, електромеханички, електрични и ласерски.
За мерење на аголната брзина (или бројот на вртежи), се користат тахогенератори кои работат како еднонасочни или наизменични, а тоа се мали електрични генератори кои создаваат (генерираат) напон (еднонасочен или наизменичен) размерен (пропорционален) со брзината на вртење. Ако се користи тахогенератор за наизменична струја, електричниот напон на електричната намотка може да се измери преку лизгачки прстени, иако е многу попогодно да се користи тахогенератор на еднонасочен напон. Тахогенераторите не индуцираат голем електричен напон, приближно 10 V на 1000 вртежи во минута. Бидејќи тие се постојано поврзани со оската, нивното вградување е напорно и сложено, бидејќи се изложени на постојани вибрации. Вибрациите предизвикуваат несакана бучава што може да влијае на точноста на брзината на вртење. Постојат две групи на наизменични тахогенератори, и тоа синхрони и асинхрони. Кај синхроните, амплитудата на наизменичниот сигнал е сразмерна со брзината на вртење, а кај асинхроните, амплитудата и честотата на наизменичниот сигнал е сразмерна со брзината на вртење.
Балтакова Чука

Балтакова Чука (|Балтакова чука) — врв на Малешевските Планини помеѓу Беровско во Македонија и Петричко, Пиринска Македонија. Се издига на висина од 1.226 м на главното планинско било, јужно од врвот Чукара. Сочинет е од метаморфни карпи. Има куполест облик со стрмни источни и југоисточни падини кои се спуштаат кон долината на реката Лебница.
Низ Балтакова Чука минува државната граница меѓу Македонија и Бугарија.
1 Поврзано
* Малешевски Планини
* Лебница (река)
Лешнички Водопад

Лешнички Водопад (|Лешнишки/Ляшнишки водопад) — водопад на Лешничка Река на планината Беласица во Петричко, Пиринска Македонија. Се наоѓа на околу 1,8 км југозападно од планинарскиот дом „Беласица“, на надморска висина од 680 м. Самиот водопад е висок 6,5 м.
Од планинарскиот дом до водопадот се стасува по тематската планинарска патека „Пријатели“ обележана со сино. Долж патеката се поставени 4 интерактивни модули со информации за 10 дрва на Беласица, нивно разликување по кората, шумите и нивните жители, како и тоа што даваат дрвата.
1 Поврзано
* Јаворнички Водопад
Старо купуем

„''Старо купуем''“ — македонски филм од 2013 година, во режија и сценарио на Младен Крстевски. Главните улоги ги играле: Младен Крстевски, Кица Ивковска Велјановска, Александар Шехтански и Ѓорѓи Тодоровски.
1 Улоги
Гмумец, Улога
Младен Крстевски, Тацо
Кица Ивковска Велјановска, Ружа
Александар Шехтански, Господинот
Ѓорѓи Тодоровски, Аурелие
Ацо Јовановски, Дедото
Маја Вељковиќ-Пановска, Цеца
Александар Велјановски
Самоил Стојановски
Марјан Чакмакоски
Андон Јовановски
Ане Павлов
Врбник (Крк)

Врбник е населено место и седиште на општината во округот Приморје-Горски Котар, на островот Крк, Република Хрватска.
1 Историја
До територијалната реорганизација во Хрватска, таа била дел од поранешната голема општина Крк.
2 Популација
На пописот во 2011 година, Општината Врбник имала 1.260 жители, од кои 948 во самиот Врбник.
3 Попис 1991 година
На пописот од 1991 година населбата Врбник имала 950 жители, од следниот етнички состав:
Младен Никодиноски

Младен Тасев Никодиноски ( во — во ) — македонски партизан, борец за слобода на Македонија и учесник во НОВ.
1 Животопис
Иако е роден во селото Патец, тој живеел во селото Лазаровци. По занимање бил трговец. По окупацијата на Македонија, бил на страната на Дража Михајловиќ, но по извршените преговори, во август 1944 година, се приклучил во редовите на НОВ во Петнаесеттата македонска бригада како командир на чета. Се истакнал како храбар борец. Загинал при конечното ослободување на Кичево на 16 ноември 1944 година во борбите над селото Зајас.
2 Поврзано
* Кичево и Кичевско во НОВ
3 Наводи
Дунавка Николоска

Дунавка Боризова Николоска ( во — во ) — македонски партизан, борец за слобода на Македонија и учесник во НОВ.
1 Животопис
Потекнувала од селско семејство кое се занимавало со земјоделство. Како активна младинка и член на СКОЈ, во септември 1944 година,таа стапила во редовите на Првата македонска бригада, а потоа во Командата на градот Кичево. Во една борба, таа била тешко ранета и пренесена во болницата во Битола каде починала од добиените рани во јануари 1945 година.
2 Поврзано
* Кичево и Кичевско во НОВ
3 Наводи
Досие К (филм)

Досие-К — македонски филм од 2007 година, во режија на Драган Велјановски, по сценарио на Ванчо Петрушевски. Главните улоги ги играат: Ванчо Петрушевски, Дејан Лилиќ, Бранко Ѓорчев, Кире Печијаревски, Шенка Колозова и Ненад Милосављевиќ.
1 Улоги
Глумец, Улога
Ванчо Петрушевски, Инспекторот Ацо
Дејан Лилиќ, Инспекторот Диме
Бранко Ѓорчев, Мирко Ковач
Кире Печијаревски, Инспекторот Бранко
Шенка Колозова, Тетка Маре
Роберт Ристов, Јордан Митрев
Ненад Милосављевиќ, Кодошот Столе
Милица Стојанова, Елена Митрева
Александар Шехтански, Овчарот
Зорица Панчиќ, Лаборантка Снеже
Рубенс Муратовски, Граѓанин
Емин Унѓел, Помошник Инспектор
Ердоан Максут, Граѓанин
Мартин Минговски, Стевче
Билјана Драгичевиќ-Пројковска, Касиерка
Ацо Видиков, Сведок
Зорица Нушева, Зорица
Иван Николоски

Иван Тренков Николоски ( во — во ) — македонски партизан, борец за слобода на Македонија и учесник во НОВ.
1 Животопис
Произлегувал од селско земјоделско семејство. По занимање бил работник. Како напреден младинец, во пролетта 1943 година станал член на СКОЈ, а во НОВ на Македонија стапил во летото 1943 година во редовите на Кичевско-мавровскиот партизански одред. Потоа со Групата баталјони учествувал во повеќе борби низ Кичевско, а во ноември 1943 година загинал при една акција кај местото Тајмишка Бука до селото Тајмиште.
2 Поврзано
* Кичево и Кичевско во НОВ
3 Наводи
Габрешко Езеро

Габрешко Езеро — вештачко езеро во близина на гевгелиското село Габрово, Македонија. Езерото влегува во групата на изградени акумулации.
1 Местоположба
Акумулацијата се наоѓа надвор од селото Габрово, во непосредна близина на археолошкото наоѓалиште Селиште.
2 Галерија
3 Поврзано
* Габрово (Гевгелиско)
Мисајле Николоски

Мисајле Николоски ( во — во ) — македонски партизан, борец за слобода на Македонија и учесник во НОВ.
1 Животопис
По занимање бил земјоделец. Во пролетта 1942 година, тој работел за народно ослободителното движење и бил член на Народноослободителниот одбор во селото. По налог на Партиската организација, тој вршел најодговорни партиски задачи. Во 1943 година, вршејќи една поверлива партиска задача за потребите на Одредот, бил осомничен и фатен од балистите и затворен во касарната во Кичево. Умрел по долги малтретирања во затворот не признавајќи ништо.
2 Поврзано
* Зоре Николоски - син на Мисајле
* Кичево и Кичевско во НОВ
3 Наводи
Василе Николоски

Василе Ладомиров Николоски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско сиромашно семејство кое се занимавало со земјоделие. Веднаш по окупацијата на Македонија, се определил за борба против окупаторот, така што преку воспитните групи во текот на 1943 година, тој станал член на КПМ. Работел доста активно, а во есента 1943 година, тој заминал како партизан во Кичевско - мавровскиот партизански одред, а со формирањето на Македонско - косовската бригада, станал нејзин борец. Со Бригадата, тој заминал за егејскиот дел на Македонија, во познатиот Февруарски поход. По борбите кај Богомила, се нашол во отцепената група на Август. На пат за Кичево, биле фатени од бугарските војници во селото Крапа и стрелани кај Барбарос, на 12 февруари 1944 година.
2 Поврзано
* Масакр кај Барбарас
* Кичево и Кичевско во НОВ
3 Наводи
Тривко Павлески

Тривко Ристов Павлески ( во — во близина на ) — македонски партизан, борец за слобода на Македонија и учесник во НОВ.
1 Животопис
Потекнувал од селско сиромашно семејство кое се занимавало со земјоделство. Окупацијата на Македонија го затекнала во своето село. Согледувајќи ги намерите на окупаторот, се определил за борба и како напреден младинец почнал соработка во воспитните групи. Активно помагал во позадината, а од летото 1943 година, тој постанал партизан во Групата Баталјони. Од слободно Кичево, во септември 1943 година, заедно со својот соселанец и другар, Мирко Милески, заминал на Буковиќ да ја брани слободната територија. По борбата на превојот Буковиќ, повлекувајќи се и држејќи отстапница, загинал на 2 октомври во близината на Кичево.
2 Поврзано
* Кичево и Кичевско во НОВ
3 Наводи
Зоре Николоски

Зоре Мисајлев Николоски ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско семејство, кое претежно се занимавало со земјоделство. Како активен младинец, во пролетта 1943 година станал член на СКОЈ, а во месец април со повеќе свои другари заминал за Лопушник со првите партизани од селото во Кичевско-мавровскиот партизански одред. Со Одредот учествувал во нападот на возот на Пресека и нападот на Карабинерската станица во селото Сливово. Во втората половина на јули 1943 година, кога Одредот во селото Карбуница бил нападнат од силни балистички сили, Зоре со повеќе другари преминал на територијата заземена од Бугарите, каде бил откриен и затворен во Битола. По пуштањето од затвор, дошол во селото во 1944 година и повторно се вклучил во единиците на НОВ. Есента 1944 година, тој заминал во Сремскиот фронт и бил комесар на чета. Загинал при пробојот кај Гарешница (старо име: Кајгана) во борба против Германците, во април 1945 година.
2 Поврзано
* Мисајле Николоски - татко на Зоре
*Кичево и Кичевско во НОВ
3 Наводи
Иван Павлески

Иван Спасенов Павлески ( во — во ) — македонски партизан, борец за слобода на Македонија и учесник во НОВ.
1 Животопис
Се занимавал со земјоделство. Неговото село било под бугарска окупација и имал можност да се запознае со намерите на окупаторот. Затоа уште млад почнал да работи против окупаторот преку младинските воспитни групи и СКОЈ. Во пролетта 1944 година, тој станал и член на КПМ. Во НОВ на Македонија, тој стапил во летото 1944 година, во Првата македонска бригада и се истакнал како храбар борец. Загинал на 15 ноември 1944 година, во борбите против балистите за конечното ослободување на Кичево.
2 Поврзано
* Кичево и Кичевско во НОВ
3 Наводи
Парилско Седло

Парилско Седло (|Парилска седловина) — планинско седло и превој во Пиринска Македонија, меѓу планините Славјанка (Алиботуш) на југ и Пирин на север. Сместен е на териториите на Општина Хаџидимово и Општина Свети Врач. На мало растојание на југ се протега границата со Драмско во Егејска Македонија.
Превојот е долг 10,6 км и се наоѓа на надморска висина од 1.174 м. Го поврзува јужниот дел на Неврокопската Котлина на исток со југоисточниот дел на Петричко-светиврачката Котлина на запад. Започнува од западниот крај на селото Парил на 817 м.н.в. и се насочуба кон југозапад, нагоре по долината на реката Чоковица (десна притока на Буровица). По 4,6 км стасува до седлото на 1.174 м.н.в. и почнува да се спушта на запад по долината на река Черешар (Голешовска Река). По 7 км завршува во североисточниот крај на селото Голешово на 756 м.н.в.
Седлото е кратко, широко и длабоко, со благи оградни падини. Има ерозивно потекло. Геолошката основа е сочинета претежно од гранити. Почвата е кафеава шумска. Обрасната е со букови шуми. Од неа на север, по билото на Јужен Пирин започнува туристичката патека која обележана со црвено и претставува дел од меѓународниот пешачки правец Е4. Јужно од неа, во планината Славјанка се наоѓа резерватот „Али Ботуш“. На десетина минути источно ос седлото е планинарскиот дом „Славјанка“ — важно поаѓалиште за низа туристически патеки во околината.
Низ превојот и есдлото минува делница од 10,6 км на третокласниот Републички пат III-1906 (од 19. до 30,6. км) Копривлен – Парил – Катунци. Патот по превојот е со доста лош каменлив пат и по него можат да одат само теренски возила. Зимно време не се одржува. Во времето на Отоманското Царство, патот бил главна комуникациска артерија, но денес има само локално значење.
1 Поврзано
* Мрвачко
* Резерват „Али Ботуш“
Киро Павлески

Киро Ацков Павлески ( во — во ) — македонски партизан, борец за слобода на Македонија и Југославија, учесник во НОВ.
1 Животопис
Поради тешките услови за живеење заминал на работа во Босанска Бјелина, каде работел како чевларски работник. Во текот на 1943 година, тој бил опфатен во редовите на СКОЈ, а потоа упатен во партизанските редови. Загинал во септември 1943 година во месноста Црвена Стена во денешна Босна и Херцеговина.
2 Поврзано
* Кичево и Кичевско во НОВ
3 Наводи
Анѓеле Петрески

Анѓеле Дејанов Петрески ( во — во ) — македонски партизан, борец за слобода на Македонија и учесник во НОВ.
1 Животопис
Бидејќи немал услови да се школува, почнал да се занимава со земјоделие, а потоа заминал на печалба во Белград. Уште како печалбар се определил за борба против фашистичкиот окупатор и кога се вратил во своето родно село, почнал да работи за народно ослободителното движење. Во есента 1944 година, тој стапил во Осумнаесеттата дополнска бригада, а потоа бил распореден во Првата македонска бригада. Со Бригадата, тој учествувал во борбите за ослободувањето на: Охрид, Кичево и Гостивар, а потоа заминал на Сремскиот Фронт, каде при еден пробој загинал во борба против Германците, во април 1945 година.
2 Поврзано
* Кичево и Кичевско во НОВ
3 Наводи
Стефан Петрески

Стефан Стаменков Петрески ( во — во ) — македонски партизан, борец за слобода на Македонија и учесник во НОВ.
1 Животопис
Произлегувал од селско семејство кое се занимавало со земјоделие. Во Народноослободителната војска на Македонија, тој стапил во септември 1944 година, во редовите на Шестата македонска бригада. Со Бригадата, тој учествувал во борбите за ослободувањето на Крушево и Кичево. Загинал во ноември 1944 година, во борба против балистите на Сува Гора при ослободувањето на Гостивар.
2 Поврзано
* Кичево и Кичевско во НОВ
3 Наводи
Црква „Св. Атанасиј“ - Габрово

Света Атанасиј — главна селска црква во гевгелиското село Габрово, Македонија.
Црквата се наоѓа на самото сретсело, а околу нејзе се наоѓаат селските гробишта.
1 Местоположба
Црквата се наоѓа во самото средиште на селото.
2 Историја
Црквата била подигната во 1851 година, што може да се види од записот на еден камен блок над крстот на западната фасада, што всушност претставува дел од првобитната црква.
3 Архитектура
Според својот архитектонски облик, црквата е трикорабна со обоени дрвени тавани, од кои средниот ги надвишува двата странични кораба. На источниот ѕид има голема полукружна олтарна апсида, а на јужната и западната страна има отворен трем. Покривната конструкција, која е на две води, се држи на шест колони во два реда (по три столбови).
Градител на овој храм е познатиот Андон Китанов.
3.1 Фрескоживопис
Црквата добила фрескоживопис неколку години по нејзината изградба, во текот на втората половина век од Димитар Андонов-Папрадишки.
3.2 Иконостас
Црквата поседува иконостас исполнет со стари и нови икони кои потекнуваат од и век.
4 Галерија
5 Поврзано
* Гевгелиско архијерејско намесништво
* Миравска парохија
* Габрово
Перо Петрески

Перо Митов Петрески ( во — во ) — македонски партизан, борец за слобода на Македонија и учесник во НОВ.
1 Животопис
Бидејќи потекнувал од селско сиромашно семејство, бил принуден да оди на печалба во Белград каде учел трговско училиште. По окупацијата се вратил во своето село каде започнала неговата активност во народно ослободителното движење. Бил активен член на нардно-ослободителниот одбор. Поради партиската активност, во април 1944 година бил затворен во Кичево и по тешки малтретирања бил ослободен. Продолжил активно да работи, но во септември 1944 година бил убиен од балистите, под селото.
2 Поврзано
* Кичево и Кичевско во НОВ
3 Наводи
Стојан Петрески

Стојан Мицков Петрески ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско сиромашно семејство, кое се занимавало со земјоделие. Стојан немал можност да се школува и по завршувањето на основното училиште, се занимавал со земјоделие. Согледувајќи го тешкиот живот и теророт на окупаторот, во летото 1944 година, тој стапил во единиците на Народноослободителната војска на Македонија. Загинал кај селото Раштани во есента 1944 година во борба против балистите, при конечното ослободување на Македонија.
2 Поврзано
* Кичево и Кичевско во НОВ
3 Наводи
Дејвид Џулиус

Дејвид Џулиус (роден на 4 ноември 1955 година) — американски физиолог познат по својата работа на молекуларните механизми на чувство на болка. Професор е на Калифорнискиот универзитет, Сан Франциско, и во 2010 година ја освоил Шоовата награда наука за животот и медицина и награда за напредок во животните науки во 2020 година. Ја добил Нобеловата награда за физиологија или медицина во 2021 година.
1 Образование
Роден во Брајтон Бич, Џулиус дипломирал на Технолошкиот институт во Масачусетс во 1977 година. Докторирал на Калифорнискиот универзитет, Беркли во 1984 година, под заеднички надзор на Џереми Торнер и Ренди Шекман, каде го идентификувал Кекс2 како основачки член на пропротеински конвертази слични на фурин. Во 1989 година, ги завршил своите постдокторски студии кај Ричард Аксел на Универзитетот Колумбија, каде што го клонирал и го карактеризирал рецепторот на серотонин 1c.
Славе Попоски

Славе Зорев Попоски ( во — во ) — македонски партизан, борец за слобода на Македонија и учесник во НОВ.
1 Животопис
Произлегувал од селско семејство кое претежно се занимавало со земјоделие. Во Народноослободителната војска на Македонија, тој стапил во септември 1944 година во редовите на Петнаесеттата бригада. Како борец учествувал во борбите за ослободувањето на Кичево. Во една борба со балистите кај селото Зајас, тој бил тешко ранет на 16 ноември 1944 година и пренесен во болницата во Битола каде умрел по кусо боледување.
2 Поврзано
* Кичево и Кичевско во НОВ
3 Наводи
Циклама

Циклама , или Дријаква, или алпска фила (|Cyclamen - род на растенија од подфамилијата мирсиновие ''(Myrsinoideae)'' од семејството Првоцветни (Primulaceae).
1 Распространетост
Видовите од родот циклама се повеќегодишни тревни растенија, вообичаени во Медитеранот; од Шпанија на запад до Иран на исток, како и во североисточна Африка, вклучувајќи ја и Сомалија.
2 Ботанички опис
Растението се состои од подземен дебел клубен, кратко подземно стебло и надземни листови, во облик на срце, овални или бубрежни, кои растат од основата. Цветовите се единечни, цветаат на петелки долги (околу 30 см), спирално се вртат по цветањето. Цветот еправилен, со ѕвонеста, петочлена чаша и петочлено венче, во бела, розова или виолетова боја; лобусите на венчето се свиткани назад; 5 -те прашника не се испакнати од и не ѕиркаат од ввенчето; нивните навои се широки, кратки, прикачени на основата на подножјето на венчето. Еден толчник. Плодот е сферична капсула, полиспермозна, со многу семиња.
3 Значење и примена
Некои видови циклами се користат како градинарски и како цветни растенија во затворено.
Екстрактот од циклама се користи во медицината за третман на синузитис како локален раздразнувач - тоа е дел од лекот Синуфорте.(Sinoforte)
4 Начин на одгледување
Цикламата е многу едноставна за одгледување, претпочита ладни температури до + 15 ° С и не сака директна сончева светлина . Кога температурата се зголемува до 25 степени, може да хибернира. Цветењето ќе трае подолго ако таа е на свежо осветлено место. За одгледување на цикламата, соодветни се прозорците од источна и западна страна. Алпската виолетова циклама не сака влага, но за време на цветењето бара стабилно, умерено наводнување. По енергичното цветање, започнува периодот на мирување, во тоа време треба да се исклучи секое размножување и да се намали наводнувањето. Кога ја садите, изберете саксии 2 см пошироки од кореновиот систем; во големи сакции, цветањето ќе биде оскудно.
5 Список на видови
Според ''базата на податоци на списокот со растенија'', родот вклучува 20 видови.
Јонче Попоски

Јонче Рувчев Попоски ( во — во ) — македонски партизан, борец за слобода на Македонија и учесник во НОВ.
1 Животопис
По занимање бил земјоделец. Во текот на 1943 година, тој бил активен член во народно-ослободителниот одбор во селото, а подоцна и член на КПМ. Неговата активност продолжила ѝ во 1944 година кога заминал за биде партизан во редовите на Првата македонска бригада. Со Бригадата учествувал во борбите за ослободувањето на Охрид, каде загинал во ноември 1944 година во борба против Германците.
2 Поврзано
* Кичево и Кичевско во НОВ
3 Наводи
Босут (река)

Босут е река во Славонија и Срем. Реката извира во Хрватска и се влева во Сава, во Србија.
1 Природни одлики
Босут е „вистинска обична река“, со пад од само 15 метри. Таков мал пад е причина за големиот број свијоци на реката и честото природно загадување (голема калливост, заматеност).
Босут настанува од реката Бич, долга 66 километри во централна Славонија, и Берава, која тече јужно од Велика Копаница, се извива источно кај Гундинац и Бабина Греда, и врти на север кај Градиште, јужно од Церна. помеѓу Штитар и Жупања (од Сава) реката во суштина нема вистински извор. Реката прво тече кон североисток, кон Градиште, а потоа полека тече кон Церни. Во близина на Винковци, реката се врти кон југоисток, која ја следи до устието. Во близина на селото Липовац, реката ја прима притоката Спаќа.
Во близина на Батровац, реката се влева во Србија, а во близина на Моровиќ ја добива својата најголема притока, реката Студва. Набргу потоа, реката се влева во Сава во близина на истоименото село Босут.
За Босут е карактеристично и интересно што не тече низ коритото направено од неговата вода, туку е дел од водата на реката Сава. Пространото корито на реката Босут е суво во горниот и средниот тек во текот на летото. Пред 200 и повеќе години, коритото на реката Босут било притока на Сава, од која се одделувал под устието на Босна и се враќал во него околу устието на Дрина. Кога горниот крај на таа притока бил блокиран, секако од седиментот на реката Босна, коритото на поранешната притока на Сава останало без вода, па Турците му го дале името Босут, што на наш јазик би значело ''празна вода'' (на турски бош - празно, пуста и сува - вода). Ова име целосно му одговара на сегашниот Босут, кој го наследил пространото корито на поранешната притока на богатата со вода Сава за неговата мала количина вода.
Старото устие на Босут е покриено со песок, но подоцна водата ископала ново, сто метри пониско. Околу 150 метри од брегот на Сава, на Босут бил изграден канал за премин за бродови. Меѓутоа, бидејќи Босут не е пловен од почетокот на Втората светска војна, тој канал не функционира. Патем, Босут е пловен само за помали бродови со должина од 39 километри (до Апчевац ).
2 Историја
Се зборувало дека старите Римјани велеле дека во својата империја имаат река што тече од едната страна наутро, а од другата попладне, мислејќи на Босут, која понекогаш тече толку мирно што дури и со мал ветер водата се движи во една или друга насока.
3 Населби
Од поголемите населби, реката минува само низ градот Винковци.
Населбите веднаш до водотекот се по ред:
* Хрватска: Штитар, Градиште, Черна, Андријашевци ,Роковци , Винковци, Привлака, Ѓелетовци, Немци, Подграѓе, Апшевци, Липовац ,
* Србија: Батровци, Морович, Вишнево и Босут.
4 Галерија
Љупчо Попоски

Љупчо Цветанов Попоски ( во — во ) — македонски партизан, борец за слобода на Македонија и учесник во НОВ.
1 Животопис
Како младинец имал можност да се сретнува со повеќе партиски активности кои одржувале средби во неговата куќа. Во неговата кука престојувал ѝ Светозар Вукмановиќ-Темпо. Овие средби влијаеле ѝ Љупчо да биде организиран. Во летото 1943 година станал член на СКОЈ, а во есента стапил во единиците на Кичевскиот одред од Групата баталјони. Подоцна бил во Првата македонско-косовска бригада. Како борец со Бригадата учествувал во повеќе борби низ Кичевско, а при крајот на ноември 1943 година загинал кај селото Вранештица.
2 Поврзано
* Кичево и Кичевско во НОВ
3 Наводи
Јаворнички Водопад

Јаворнички Водопад (|Яворнишки водопад) — мал водопад на Јаворничка Река, десна притока на Струмица. Сместен е на 770 м.н.в. на планината Беласица Лежи на 1,5 км јужно од село Јаворница во Петричко, Пиринска Македонија.
Од сретселото се оди до водопадот по обележана патека наречена „Пеперутките и цвеќињата на Беласица“ (''Пеперудите и цветята на Беласица''). По неа има четири информативни табли: „Животниот циклус кај пеперутките“, „Пеперутките и цвеќињата на Беласица по отворените места“, „Пеперутките и цвеќињата на Беласица во грмушките“, „Пеперутките и цвеќињата на Беласица во шумата“. По излегувањето од селото се продолжува по козја патека. По крстопатот се продолжува напред и се пресекува поранешната ограда. Се продолжува по дрвено повче над реката и се оди напоредно на неа по каменлива патека. Малку пред тоа, меѓу чинарова шума се издига Јаворничкиот Водопад.
1 Слики
2 Поврзано
* Лешнички Водопад
Перо Попоски

Перо Манев Попоски ( во — во ) — македонски партизан, борец за слобода на Македонија и учесник во НОВ.
1 Животопис
По завршувањето на основното училиште, школувањето го продолжил во Белград, каде работел како типографски работник во печатница. Бил напреден младинец и определен за борба против окупаторот. Станал член на СКОЈ, а во 1943 година заминал партизан. Во една борба со окупаторот бил ранет, а по излекувањето повторно се вратил во редовите на НОВ и учествувал во пробојот на Сремскиот фронт. Загинал кон крајот на април 1945 година кај Славонски Брод.
2 Поврзано
* Кичево и Кичевско во НОВ
3 Наводи
Нико Пусоски

Нико Ташков Пусоски ( во — во ) — македонски партизан, борец за слобода на Македонија и учесник во НОВ.
1 Животопис
По завршувањето на основното училиште завршил и три класа гимназија. Бидејќи немал можност да го продолжи школувањето, се занимавал со шиење. Покрај тоа, се занимавал и со киноапаратерство. Од 1936 година работел во Рудникот „Цер“. Како работник во Рудникот уште nред Војната, се поврзал со Крушевската партиска организација, а со формирањето на Првата партиска организација во Кичево, во есента 1941 година. Нико бил нејзин член и работел во Комисијата за воени прашања и имал задача да ги организира селата. Успеал да организира партиски живот во селото Карбуница во пролетта 1942 година. Од Местниот комитет бил задолжен да работи со малцинството во градот, а летото 1942 година, како секретар на основната организација во градот, работел со албанското малцинство. Во пролетта 1943 година станал член на Местниот комитет на КПМ за Кичево, а потоа стапил во редовите на Првиот кичевско-мавровски партизански одред. Со Одредот учествувал во повеќе акции, а со формирањето на Првата македонско-косовска бригада станал и нејзин борец. Со Бригадата заминал на познатиот марш низ Егејска Македонија, каде учествувал во пробојот на Богомила. Со група борци, отсечени од главнината, дошол во Македонски Брод и барајќи засолниште, биле фатени и стрелани од Бугарите на 12 февруари 1944 година.
Во неговиот роден град со неговото име е именувано едно Културно уметничко друштво, како и една улица во градот.
2 Поврзано
* Масакр кај Барбарас
* Фана Јовановска-Пусоска
* Кичево и Кичевско во НОВ
3 Наводи
Тарис (филм)

„Тарис, кралот на водата“ (француски: ''La Natation par Jean Taris''; ''Taris, roi de l'eau'') — француски документарен филм од 1931 година, во режија на Жан Виго.
1 Синопсис
Филмот прикажува сцени од тренингот на познатиот француски пливач Жан Тарис (Jean Taris).
По повод Ница (филм)

„По повод Ница“ (француски: ''À propos de Nice'') — француски документарен филм од 1930 година, во режија на Жан Виго (неговиот прв филм), а автор на фотографијата е Борис Кауфман.
1 Синопсис
Филмот го прикажува животот на луѓето во Ница: секојдневните активности, карневалот и општествената нееднаквост.
Нула по поведение (филм)

„Нула по поведение“ (француски: ''Zéro de conduite'') — француски филм од 1933 година, во режија на Жан Виго, кој е автор и на сценариото. Главните улоги ги играат: Жан Дасте (Jean Dasté), Робер ле Флон (Robert le Flon) и Луј Лефевр (Louis Lefebvre). Филмот бил премиерно прикажан на 7 април 1933 година, а потоа бил забранет сè до 1945 година.
1 Синопсис
Во еден интернат за ученици се применуваат строги правила за однесување. Затоа, четворица ученици одлучуваат да кренат бунт. На денот на прославата, тие се качуваат на покривот и оттаму фрлаат предмети врз присутните гости.
Трајче Ристески

Трајче Ванчов Ристески ( во — во ) — македонски партизан, борец за слобода на Македонија и учесник во НОВ.
1 Животопис
Основното училиште го завршил во своето село, но бидејќи потекнувал од бедно семејство, не продолжил да се школува. Се занимавал со земјоделие. Уште веднаш по окупацијата се определил за борба пpoтив окупаторот. Доста бил активен во селото, а во редовите на НОВ на Македонија, тој стапил во ноември 1944 година во Првата македонска бригада. Со бригадата, тој учествувал во завршните борби за ослободувањето на Македонија. Во составот на Петнаесетиот корпус учествувал на Сремскиот фронт. Загинал во близината на Загреб во борба против Германците и усташите, во мај 1945 година.
2 Поврзано
* Кичево и Кичевско во НОВ
3 Наводи
Димче Ристески

Димче Аритонов Ристески ( во — во ) — македонски партизан, борец за слобода на Македонија и учесник во НОВ.
1 Животопис
По занимање бил земјоделец. Определен за борба против окупаторот, почнал да работи за потребите на народно ослободителното движење. Во 1943 година бил осомничен како комунист од балистите и затворен. Во селото активно работел на собирање храна, облека, оружје, одржувал курирски врски и други работи за Народноослободителната војска на Македонија. На 20 ноември 1943 година, кога балистите го стрелале Реонскиот комитет во Карбуница, стрелан бил ѝ Димче заедно со своите другари - членови на Комитетот.
2 Поврзано
* Масакр во Карбуница
* Кичево и Кичевско во НОВ
3 Наводи
Трновски манастир (Мариово)

Трновски манастир — манастир во јужниот дел на Македонија, на северозападните падини на планината Ниџе, во близина на селото Будимирци, на местото на некогашното село Трново.
1 Градби
Во склоп на манастирот влегуваат една црква, конак, чешма и помошни објекти.
1.1 Конак
Манастирскиот конак содржи пет соби за спиење, кујна и трпезарија за пречек на гости. Снабдувањето со електрична енергија се врши од агрегат. Со конакот стопанисува здружението „Трновчица - Будимирци“.
1.2 Црква „Свети Димитриј“
Црквата била изградена во 1860, но била разрушена во 1918, па била обновена во 2000 година. Градбата на црквата е мала еднокорабна со влез на западната страна и вдлабнат крст над влезната врата.
2 Галерија
Црква „Св. Димитриј“ - Будимирци

Свети Димитриј – манастирска црква на Трновскиот манастир, Македонија.
1 Историја
Црквата била изградена во 1860 година, но била разрушена во 1918 година, па била обновена во 2000 година.
Во внатрешноста на црквата се наоѓа фотографија на Стојанка Ајдерова, која била иницијатор за изградба на црквата.
2 Архитектура
Градбата на црквата е мала еднокорабна со четириаголна основа и полукружна апсида на источната страна. Влезот е сместен на западната страна, а непосредно над влезната врата има вдлабнат крст. Над крстот има ниша во којашто се наоѓаат две помали икони во лоша состојба, од кои на едната е насликан Свети Димитриј како јава коњ, а на другата е прикажана Богородица со Исус. Црквата е еднокорабна. Внатрешноста на црквата не е зографисана, но изобилува со бројни икони и слики закачени по ѕидовите. Иконостасот содржи два реда со икони над ѓаконовите порти и царските двери.
Камбанаријата на црквата е со квадратна основа и се состои од два дела. Долниот дел има нешто поголема основа и на неговата јужна страна е сместен влезот. Горниот дел е подолг и во висина на ѕвоното има по една отворена монофора на секоја страна.
3 Галерија
4 Поврзано
* Трновски манастир
* Црква „Св. Никола“ - Будимирци
* Будимирци
* Преспанско-пелагониска епархија
* Битолско архијерејско намесништво
* Старавинска парохија
Аце Ристески

Аце Јаковчев Ристески ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско сиромашно семејство. По завршувањето на основното училиште останал во селото да се занимава со земјоделие и сточарство. За време на НОБ, како напреден младинец, бил организнран од партиските активисти во селото ѝ во летото 1943 година почнал активно да работи за НОВ. Прибирал храна и оружје за потребите на Одредот. Таа активност ја продолжил и во пролетта 1944 година, но за време на Пролетната офанзива, тој бил фатен од окупаторот и на 8 мај 1944 година, бил стрелан во селото.
2 Поврзано
* Масакр во Малкоец
* Кичево и Кичевско во НОВ
3 Наводи
Драге Ристески

Драге Кирев Ристески (прекар: Драге Карбуничанец) ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско семејство кое претежно се занимавало со земјоделие. Како млад симпатизер на народно ослободителното движење, во пролетта 1943 година, тој станал член на СКОЈ и меѓу првите заминал во партизанското прифатилиште во Лопушник каде учествувал во основањето на Кичевско-мавровскиот партизански одред на 21 мај 1943 година. По неколкуте дејствија, Одредот се судрил против балистите во Лопушник кај месноста Невестински Гроб, во кој судир Драге бил смртно погоден. Тој е првата жртва на Одредот.
2 Поврзано
* Кичево и Кичевско во НОВ
3 Наводи
Девчо Ристески

Девчо Ташков Ристески ( во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско сиромашно семејство. Уште како млад бил принуден да работи земјоделски работи. Работел извесно време на патот Извор-Јама - Дебар, каде учествувал во штрајкот на патарските работници во 1942 година. Во летото 1943 година стапил во Кичевско-мавровскиот партизански одред. Со Одредот учествувал во повеќе дејствија низ Кичевско. Во септември 1943 година, со четата на комесарот Мирко Милески, заминал на Буковиќ да ја брани слободната територија, каде бил тешко ранет, но успеал да се извлече. Во зимата 1943 година ги излекувал добиените рани и во 1944 година, тој повторно се приклучил во Првата македонска бригада. Со Бригадата, тој учествувал во борбите за ослободувањето на Македонија и Југославија. Загинал на Сремскиот фронт, во пробојот кај Врпоље во април 1945 година.
2 Поврзано
* Кичево и Кичевско во НОВ
3 Наводи
Тренко Ристески

Тренко Ристев Ристески ( во — во ) — македонски партизан, борец за слобода на Македонија и учесник во НОВ.
1 Животопис
По занимање бил земјоделец. Неговата актиност во народно ослободителното движење започнала уште во пролетта 1942 година во Рудникот „Цер“ каде што работел ѝ Нико Пусоски. Член на КПМ бил од 1942 година. Активно учествувал во дејствијата за спречување на спаилокот, а во 1943 година својата активност ја насочил кон ширењето на народно ослободителното движење во селата. Станал член на Реонскиот комитет и бил еден од видните партиски кадри во селото. Во ноември 1943 година, кога била откриена работата на Реонскиот комитет, Тренко бил фатен и стрелан од балистите на 20 ноември во селото, заедно со другите членови на Комитетот.
2 Поврзано
* Масакр во Карбуница
* Кичево и Кичевско во НОВ
3 Наводи
Живко Секулоски

Живко Дичов Секулоски ( во — во ) — македонски партизан, борец за слобода на Македонија и учесник во НОВ.
1 Животопис
Произлегувал од селско сиромашно семејство. Се занимавал со чување овци. Како симпатизер на народно ослободителното движење, се определил за борба против окупаторот ѝ во летото 1943 година стапил во редовите на Кичевско-мавровскиот партизански одред, а во 1944 година бил во редовите на Шестата македонска бригада. Во борбите што ги водела Бригадата, тој се истакнал како храбар борец, добил чин и станал командир на одделение. Станал член на СКОЈ и учествувал на Сремскиот фронт каде загинал при пробојот на фронтот кај Дуго Село, во април 1945 година.
2 Поврзано
* Илија Секулоски
* Кичево и Кичевско во НОВ
3 Наводи
Владо Ристески

Владо Миланов Ристески ( во — во ) — македонски партизан, борец за слобода на Македонија и учесник во НОВ.
1 Животопис
По завршувањето на основното училиште учел за шивач во занатската школа. Како младинец и симпатизер на народно ослободителното движење, во 1942 година се приклучил на СКОЈ. Со Исеин Акиоски биле во една ќелија. Во текот на 1943 година стапил во редовите на Групата баталјони, но додека Бригадата била во Егејска Македонија, тој останал во Кичево. Во пролетта 1944 година, со враќањето на Бригадата, повторно се приклучил во единиците, а во завршните борби за ослободувањето на Југославија, бил во единиците на Петнаесеттиот корпус и учествувал во пробојот на Сремскиот фронт. Во борбите кај Врпоље бил тешко ранет и пренесен во болница каде починал во април 1945 година.
2 Поврзано
* Кичево и Кичевско во НОВ
3 Наводи
Александар Силјаноски

Александар Секов Силјаноски ( во — во ) — македонски партизан, борец за слобода на Македонија и учесник во НОВ.
1 Животопис
По завршувањето на основното училиште, учел вечерно занатско училиште и бил шивач. Во борбите за конечното ослободување на Македонија, зел активно учество, најпрво во редовите на Првата македонска бригада во есента 1944 година, а потоа во составот на Петнаесеттиот корпус со кој заминал на Сремскиот Фронт. Загинал во борба со германскиот окупатор кај Славонска Пожега во мај 1945 година.
2 Поврзано
* Кичево и Кичевско во НОВ
3 Наводи
Билбил Секулоски

Билбил Стојанов Секулоски ( во — во ) — македонски партизан, борец за слобода на Македонија и учесник во НОВ.
1 Животопис
По завршувањето на основното училиште, некое време се занимавал со земјоделие, а потоа работел во жандармеријата. По окупацијата, тој работел како карабинер во италијанската карабинерија. Членовите на КПМ од селото и теренот постојано ја следеле неговата работа и се обидувале да му ги предочат целите на окупаторската власт. По капитулацијата на фашистичка Италија во септември 1943 година, тој се определил за борба против окупаторот. Еден период работел во Скопје, а од пролетта 1944 година, стапил во Народноослободителната војска на Македонија. Учествувал во завршннте борби во Западна Македонија, а потоа во состав на Петнаесеттиот корпус, заминал на Сремскиот Фронт каде загинал при пробојот кај Врпоље во април 1945 година. Во борбите на Сремскиот фронт, тој се истакнал како храбар борец и загинал во улога на командир на чета.
2 Поврзано
* Кичево и Кичевско во НОВ
3 Наводи
Илија Секулоски

Илија Трајанов Секулоски (во — во ) — македонски партизан, борец за слобода на Македонија и учесник во НОВ.
1 Животопис
Потекнувал од селско семејство кое претежно се занимавало со земјоделие. Бидејќи немал можност да се школува, се занимавал со земјоделие. Како младинец се приклучил во воспитните групи во селото, а со доаѓањето на Кичевско-мавровскиот партизански одред во нивното село, Илија стапил во Одредот. Учествувал во повеќе дејствија на Одредот, а со основањето на Првата македонско-косовска бригада, тој станал нејзин борец. Со бригадата, тој заминал за егејскиот дел на Македонија, во познатиот Февруарски поход. По борбите кај Богомила, со отцепениот дел од Бригадата, со групата на Тихомир Шарески, тргнал на пат за Копачка и Дебрца, но останал покосен од „белата смрт“, на гребенот над селото Лисичани, Кичевско во февруари 1944 година.
2 Поврзано
* Живко Секулоски
* Кичево и Кичевско во НОВ
3 Наводи
Масакр кај Барбарас

Масакр кај Барбарас ― масакр извршен во близина на селото-превојот Барбарас (Бродско), на 12 февруари, 1944 година, од страна на Бугарскиот фашистички окупатор, со стрелање на 8 македонски партизани, патриоти.
Оваа група на борци земала учество во Февруарскиот поход до Егејска Македонија, а на враќање земале учество во пробивот кај Богомила. Оваа група борци, се нашле отсечени од главнината, па дошле во реонот на Македонски Брод, барајќи засолниште, но биле фатени и стрелани од Бугарите.
Дел од стреланите се:* Нико Пусоски
* Серафим Китаноски* Киро Настески
* Мирка Настеска
* Василе Николоски
* Стојан Божиноски
1 Наводи
Жоржет (ткаенина)

Жоржет (од креп жоржет) — тенка и лесна креп ткаенина наречена по француската дизајнерка Жоржет де ла Плант. Крепжоржет подразбира свилен жоржет.
Традиционално се прави од свила, но понекогаш се користат и синтетички материјали како што е полиестерот. При допир има ситно зрнеста структура и нерамна површина
Жоржетот може да се најде во разни бои и дезени и се користи за изработка на блузи, фустани, вечерни тоалети, сари и декорации. Жоржетот е рапава ткаенина, која што е исклучително издржлива и тешко се кине.
1 Галерија
Гоцев Врв

Гоцев Врв (|Гоцев връх; до 1942 г. ''Али Ботуш'', од 1946 до 1951 г. ''Алиботуш''; |Τσολιάς – Цољас, Αλή Μποτούς – Али Ботуш) — највисокиот врв на планината Славјанка (Али Ботуш) на границата помеѓу Пиринска и Егејска Македонија. Висок е 2.212 м.
1 Местоположба
Врвот се издига на главното планинско било на југозапад од Голем Царев Врв и на исток од врвот Шабран. На северозапад од Гоцев Врв се наоѓа големата карстна вдлабнатина наречена Сухото Езеро. Врвот е масивен, оцртан од југоисток со висока карпеста стрмнина Козјата Стена. Сочинет е главно од протерозојски мермери. Почвата е тенка кафеава шумска. Падините се обраснати со високопланинска тревна растителност. Се среќаваат многу ендемски растенија. По билото поминува државната граница меѓу Бугарија и Грција. Југоисточно од врвот стои граничната пирамида бр. 100.
2 Име
До 1951 г. врвот го носел името Али Ботуш. Новото име му е дадено во чест на големиот македонски револуционер Гоце Делчев.
3 Туризам
Гоцев Врв е вклучен во иницијативата „Освојувач на 10-те планински првенци“ на Бугарскиот турстички сојуз. Печат има во планинарските домови „Славјанка“ и „Извора“.
3.1 Искачување
Главни приоди за искачување на врвот се планинарските домови „Славјанка“ (над с. Парил) и „Извора“ (над с. Петрово), како и селото Караќој во Драмско од егејска страна.
4 Поврзано
* Резерват Али Ботуш
* Голем Царев Врв
* Шабран
Аталанта (филм)

„Аталанта“ (француски: ''L'Atalante'') — француски филм од 1934 година, во режија на Жан Виго, кој е автор и на сценариото. Главните улоги ги играат: Жан Дасте (Jean Dasté), Дита Парло (Dita Parlo), Мишел Симон (Michel Simon) и Луј Лефевр (Louis Lefebvre). Исто така, во филмот се појавува и познатиот француски поет Жак Превер.
1 Синопсис
Жулиет (ја игра Парло) и Жан (го игра Дасте) веднаш по венчавката заминуваат со речниот брод „Аталанта“ за Париз. Со нив се помошникот на Жан, стариот морнар Жил (го игра Симон) и едно малдо момче (го игра Лефевр). Кога пристигаат во Париз, Жулиет е нестрплива да го види градот, но таа и Жан не можат да го остават бродот, зашто во меѓувреме излеува Жил. Така младенците се принудени да останат во бродот цела ноќ и поради тоа Жулиет му е лута на сопругот. Сепак, утредента, тие излегуваат во еден ресторан каде на Жулиет ѝ се додворува еден продавач. Подоцна, тој ја посетува на бродот, но во тој миг пристига Жан и го брка продавачот. Лут поради флертувањето на Жулиет, Жан го напушта бродот, а потоа и таа си заминува во градот. Таму, Жулиет безуспешно бара работа, а во меѓувреме, Жан испловува, лут на сопругата, но несреќен поради разделбата. Затоа, Жил оди да ја побара Жулиет, ја наоѓа и ја враќа на бродот. Така, таа и Жан се повторно заедно.
Давидовски манастир

Давидовски манастир — манастир во јужниот дел на Македонија, во близина на селото Давидово.
1 Градби
Во склоп на манастирот влегуваат една црква, трпезарија и помошни објекти.
1.1 Црква „Св. Илија“
Црквата е изградена во 1937 година. Според преданието, на местото на денешниот манастир, во периодот меѓу двете светски војни била изградена мала црква наречена „Св. Илија“. Таа во 1945 година била обновена и проширена, па целиот комплекс прераснал во манастир.
2 Галерија
Аритон Силјаноски

Аритон Сарафилов Силјаноски ( во — во ) — македонски партизан, борец за слобода на Македонија и учесник во НОВ.
1 Животопис
Се занимавал претежно со сточарство. Како симпатизер на народно ослободителното движење, собирал храна, оружје и вршел курирски работи, а во есента 1943 година, бил вклучен во Реонскиот баталјон. Во есента 1944 година, заедно со група борци, на пат за Кичево четата се судрила против балистите во селото Другово во кој судир Аритон загинал.
2 Поврзано
* Кичево и Кичевско во НОВ
3 Наводи